PAGE  
21
Доня Барбара, Епизод 156

Доня Барбара, Епизод 156
Участници:
Мъже:
Жени:

Сантос
Барбара
Мухикита
Сесилия
Кармелито
Марисела
Антонио
Алта Грасия
к. Делгадо
Хеновева
Мелкиадес
Леонсия
Перналете
Еустакия

Хуан Примито
Селесте
д-р Ариас
Хервасия
Сапо
Факундо
Пахароте

Леон
Гонсало
Тигър
Дженаро
Мъж 1-6
Барбара
Пожар! Пожар! Къщата гори! Пожар! Еустакия, Еустакия, бягай! v
Леонсия
Има пожар! Селесте, да изчезваме. 
Селесте
Не! Не.
Леонсия
Хайде! Хайде! Да вървим. 

Сапо
Стреляйте по всичко, което се опита да излезе от къщата. Стреляйте на месо. v Стреляйте към къщата. 
к. Делгадо
Това бяха изтрели. 

Сантос
Чуват се от Страх. Нападнали са Барбара!

Антонио
Ние нямаме оръжие, Сантос. 

к. Делгадо
Аз имам....чакайте. 
Марисела
Гледайте!

Антонио
Това е дим. Изглежда са подпалили Страх. 

Сантос
Антонио, трябва да отидем. Марисела и Хеновева, вие стойте тук. 

Марисела
Не, Сантос.

Сантос
Чуй ме, Марисела, ако искаш да спася майка ти, трябва да останеш тук. v Хеновева, не й позволявай да мърда. 

Марисела
Видя ли как се държи с мен?

Хеновева
Той е прав. Трябва да го послушаме. 

Барбара
Бавачке, бавачке, хайде. Хайде, бавачке, трябва да станеш. Хайде, бавачке, хайде, помогни ми, моля те. Бавачке, ставай, хайде. Хайде, бавачке. Не ми причинявай това. Бавачке...бавачке, моля те, не ми причинявай това. Помогни ми. Трябва да станеш, точно така. Точно така. v
Сантос
Ето ги там. Зад дърветата са, при оградата на къщата. 

Хуан Примито
Господин Сантос. 

Сантос
Хуан Примито, какво правиш тук?

Хуан Примито
Господин Сантос, видях ги когато дойдоха и се скрих. После ги видях да изливат нещо и да подпалват къщата, господин Сантос. Тогава още повече се скрих. Господин Сантос, страх ме е. Господарката не е излязла. Мисля, че ще изгори в къщата. 

Сантос
Хуан Примито, чуй ме, чуй ме. Господарката ти може да се грижи сама за себе си. Защо не изтичаш до Алтамира да намериш Мелесио и момчетата? Кажи им да донесат оръжия и нещо да угасим огъня. Хайде, бързо. 

Хуан Примито
Добре. 

к. Делгадо
Трябва да се приближим и да заемем позиция. Ще ги изненадаме. Залегнете и гледайте да не ви видят докато не се приближим достатъчно. v
Барбара
Причакват ме отвън. Искат да изляза бегом от огъня, за да могат да ме застрелят. Само че аз няма да изляза за да ме убият толкова лесно. Ще трябва да дойдат при мен тук.... и да изгорят с мен. Хайде, бавачке, не умирай. Дръж се, дръж се, дръж се още малко заради мен. 

Гонсало
Къде ли може да са Марисела и Хеновева?

Мъж 1
Господин комисар, и господин Антонио не се е върнал все още. 

Гонсало
Къде по дяволите са всички? Марисела е способна да отиде в някой хотел, за да се види със Сантос. Ако е така, ще види тя... Ще си плати за това! И двамата ще си платят. v Хайде.

Барбара
Огънят няма да стигне до тук. Тук си в безопасност. v Един от двама ни ще оживее тази вечер....и се кълна, че ще съм аз...  v  

Мъж 2
Господарю, от там стрелят по нас. 

Сапо
По дяволите! Застреляйте ги! v Кои по дяволите са тези хора? 

к. Делгадо
Предайте се в името на закона. Говори националната гвардия. 

Мъж 2
Полицията? Трябва да се махаме от тук, господарю. 

Сапо
Не, никой няма да ходи никъде докато не свърша с тази вещица. Вие двамата продължавайте да стреляте, а вие двамата -  с мен. Не спирайте да стреляте по къщата. Няма да се спра преди да убия тази проклета жена. V 
Барбара
Негодник! 

Сапо
Умри, змия проклета! Тя е! Стреляйте, ето там е. Застреляйте я! V 
(фоногр.)
Сантос
Не мърдай!
Селесте
Моля ви, тя е ранена. Помогнете ни. 

Сантос
Къде е Барбара?

Селесте
Остана в къщата с Еустакия. Там са. 

Антонио
Сантос, някой започна да стреля от къщата.

Сантос
Сигурно е Барбара, Антонио. Ще вляза през скривалището, което води вътре в къщата. 

Антонио
Хайде, момчета. Ще стреляме по тях. Тръгвай, Сантос, прикриваме те. V 
(фоногр.)
Сантос
Марисела, какво правиш тук?

Марисела
Идвам с теб. 

Сантос
Казах ти да стоиш при реката. Върви с Антонио и стой при лодката, чу ли? 

Марисела
Не, искам да намеря Еустакия и Барбара. Хайде. 

Сантос
Връщай се ти казах!

Марисела
Идвам с теб каквото и да става. 

Сантос
Голям инат си, Марисела.

Марисела
Не искам да се карам с теб. Ще тръгваме ли? v
Сантос
Еустакия.

Марисела
Еустакия, Еустакия, мила, добре ли си?

Сантос
Марисела, Барбара е горе. Не мърдай от тук, чу ли ме? Не мърдай от тук. v
Мелкиадес
Трябва да побързаш. 

Марисела
Какво ще правят с нея? Кой?

Мелкиадес
Нейният враг. V
(фоногр.)
Марисела
Барбара.

Барбара
Радвам се, че те открих. Трябва да поговоря с теб.

Марисела
Не мисля, че има за какво да говорим. 

Барбара
Не съм дошла да се караме. Дойдох да те предупредя. Виждаш ли този човек на снимката с Гонсало?

Марисела
Аха. 

Барбара
Виж го добре и внимавай. Той е най-големият ми враг и следователно е и твой враг. 

Сапо
Да се приближим докато стреляме. Не може да застреля всички ни. Стреляйте щом ви кажа. Хайде, стреляйте. 

Сантос
Барбара, добре ли си? Направиха ли ти нещо?

Барбара
Да, добре съм. По-добре от всякога. Не виждаш ли? В най-тежкия момент от живота си, когато имам нужда от теб, ти си тук. Виждаш ли, че ме обичаш? V 
Сантос
Внимателно. Хайде. 

Мъж 3
Да се махаме от тук, господарю. Обкръжени сме. 

Сапо
По дяволите. Към камиона, хайде. Хайде, хайде! V 
Сантос
Хайде. Да се махаме от тук. Пахароте, вземи Еустакия. Антонио, помогни ми да угасим пожара. 

Барбара
Марисела, защо дойде тук?

Марисела
Мелкиадес дойде в стаята ми и ми каза, че си в опасност. Казах на Сантос и дойдохме от Сан Фернандо веднага. 

Барбара
Казала си на Сантос?

Сантос
Хайде, трябва да се махаме от тук. Хайде. 

Мъж 4
Господин комисар, стражите са ги видели да тръгват с някаква лодка. 

Гонсало
Тръгнали са с лодка?

Мъж 4
Да - капитан Делгадо е бил с тях, както и господин Сандовал, някакъв друг мъж и още две жени. Едната от тях е била секретарката ви, красавицата. 

Гонсало
Какво са правили?

Мъж 4
Стражата ги е чул да говорят, че отиват в Прогресо, защото било въпрос на живот и смърт. 

Гонсало
На живот и смърт, живот и смърт....Мисля, че в Прогресо се случва нещо опасно, нещо много опасно. Пригответе две лодки. Имам нужда от шест-седем мъже с мен. Тръгваме веднага. Хайде. 

Мъж 4
Да, господине. 

Гонсало
Да видим какво си намислил този път, Сантос Лусардо. 

Барбара
В безопасност сме, бавачке, в Алтамира сме. 

Еустакия
Барбара, изгориха Страх, дома ти. 

Барбара
Сега най-важното е, че ти си добре и че сме живи. Хората на Сантос дойдоха много бързо. Сантос, благодаря ти за помощта - и на теб, и на хората ти. 

Сантос
Не се тревожи за това. Антонио. Антонио, моля те, повикай доктор Ариас. 

Антонио
Да, ей сега. 

Сантос
Алта Грасия, моля те, помогни им да се погрижат за раните и им дай нещо за пиене. 

Алта Грасия
Елате с мен. 

Кармелито
Господарю, огънят е овладян. За щастие къщата не е паднала. 

Сантос
Е, на фона на всичко, това е добра новина? Обади се на Перналете. Трябва да докладваме за това. 

Кармелито
Да, господине. 

Сантос
Барбара, този път трябва да ми кажеш кой те нападна. Той беше, нали? Сапо ли беше? V Барбара, отговори ми. Сапо ли беше?

Барбара
Побъркал си се с този Сапо, Сантос. Не знам кой се опита да ме убие. Знам само, че ти ме спаси от сигурна смърт и...

Сантос
Барбара? Барбара, какво ти е? Барбара... v
Барбара
Не, нищо, нищо ми няма. Много съм изморена. 

Марисела
Хайде. 
Барбара
По-късно ще говорим. Имам нужда да полегна. 

Марисела
Аз ще те заведа. V 
Барбара
Не, не, не ме покривай. Няма да стоя много време тук. 

Марисела
Какво ти е? Кажи ми къде те боли? Коремът ли те боли? Да извикаме ли доктор Ариас?

Барбара
Не, казах ти че, нищо ми няма. Искам само да си почина малко. 

Марисела
И как няма....Носила си Еустакия из цялата къща. После стреля по онези мъже. Цяло чудо е, че си жива, и ти също.
Барбара
Не, не е чудо. Сантос ме спасихте... и ти... особено ти, защото си предупредила всички. Защо го направи, след като ме мразиш?
Марисела
Е, предполагам не те мразя толкова, колкото си мислех. 

Барбара
Значи ми прощаваш?

Марисела
Барбара, да не говорим за това сега. Няма значение. 

Барбара
За мен има, любов моя. Знаеш ли какво? Преди баща ти да умре, той ми прости. Не му поисках прошка и никога нямаше да го направя. Но той го направи. Каза ми, че иска да си отиде спокоен от този свят.... И искаше да ме освободи от тежестта на всичките ми грехове. Много ще се радвам ако и ти един ден ми простиш. 

Марисела
Барбара, за Бога, не мисли за това. Снощи за малко не те убиха, изгориха имението ти. Защо? Кой би го направил?

Барбара
Той беше. Преди няколко дни те предупредих. Той беше. Онзи негодник, който сега е твой враг...както и на Сантос. 

Марисела
Познавам го...този гнусен старец. 

Барбара
Той е убиец. Слушай, Марисела, този мъж е най-жестокият човек на света и има най-ужасните помисли, които някога си си представяла. Това, което го прави още по-опасен е, че е умен и има много власт. 

Марисела
Но какво иска от нас? Защо е дошъл в Сан Фернандо?

Барбара
Тук е заради мен, Марисела. Но ти също си застрашена, защото си ми дъщеря. 

Сантос
Дори и да не искаш, ще се наложи да ми кажеш кой те нападна. Той беше, нали? Сапо е бил.

Марисела
Сапо...Защо не кажеш на Сантос кой е този човек?

Барбара
Защото не мога, нито пък ти! Не можеш да кажеш на Сантос, закълни се! Закълни се!

Марисела
Защо? Защо винаги всичко, което правиш е или лъжа, или тайна?

Барбара
Защото така. Така съм била научена...и защото е единственият начин да защитя...и теб, и Сантос. V 
Селесте
Ти си голям герой. Дай, нека ти помогна с леда. 
Пахароте
(звук)

Селесте
Защо искаш да правиш всичко сам? Можеш да имаш компания и тогава е много по-забавно. 

Хеновева
Ето одеялото на майка ти. За какво се е разбързала толкова? Забавляваш ли се? 

Пахароте
Хеновева, недей така, не ставай глупава. v Защо се ядосваш толкова? Аз ли съм виновен, че ме преследва?
Хеновева
Разбира се, че ти си виновен. Защото ти си сваляч! Нямаш никакви задръжки. Ти си безсрамник, ти си мръсник, негодник, ти си един...

Пахароте
Мъж, който те обича...и е луд по теб... и е много глупав и не знае как да се изразява. Признавам си, снощи се държах много глупаво. 

Хеновева
Само снощи ли?
Пахароте
Много нощи, много пъти...но трябва да признаеш, че и ти не си лесна, ябълчице. Слушай...хайде, да се сдобрим. Кажи ми какво искаше да ми кажеш снощи? 

Хеновева
Да....това, което исках да ти кажа снощи....това, което имам да ти кажа е...

Хервасия
Хеновева! Хеновева! Най-после те намерих, момиче. Дядо каза, че иска да те види, за да му разкажеш какво е станало снощи. Хайде. 

Пахароте
Не бива да караш дядо си да чака. Винаги има време да ме обиждаш. 

Хеновева
Добре, но не мърдай от тук. Когато се върна ще те обиждам по всевъзможни начини. 

Мелкиадес
Господарке....господарке. Господарке!

Хуан Примито
Мелкиадес, господарката е добре. 

Мелкиадес
Спасиха ли я? 

Хуан Примито
Да, Мелкиадес, господарката е спасена. Обаче...имаше страшна престрелка. Леонсия е ранена, а господарката занесе Еустакия до скривалището, за да я спаси. v После... дойде господин Сантос и ги отведе всички. 
Мелкиадес
Значи е жива...

Сантос
Да, Барбара е здрава, като по чудо е здрава, но за малко да умре. 

Перналете
Но Сантос, какво стана?

Мухикита
Въпросът е кой се е осмелил да подпали имение Страх?

Сантос
Бяха голяма група мъже с много амуниции. 

к. Делгадо
Когато стигнахме там, вече бяха подпалили имението и стреляха по всичко живо. 

Перналете
Кой е капитанът?

к. Делгадо
Капитан Педро Луис Делгадо, от отряд петдесет и четири на националната гвардия. 

Перналете
Приятно ми е да се запознаем, капитане. Аз съм полковник Диогенес Перналете, кмет на Прогресо. 

Мухикита
Аз пък съм Мухика, Франсиско Мухика, секретар на кмета. 

Сантос
Капитанът ни докара от Сан Фернандо. Заповяда на онзи убийци да прекратят стрелбата. Бяха решени да убият Барбара. Тя се криеше и се защитаваше. 

Перналете
Моята приятелка е много смела. 
Антонио
Всички стреляха като обезумели. За щастие Сантос я намери и я убеди да се скрие. Ако не бяхме стигнали навреме, Барбара щеще да е мъртва вече. 
Перналете
Група мъже са искали да убият госпожата и да изгорят имението?

Мухикита
Кои бяха? Кои може да са били?

Сантос
Не съм сигурен, но имам своите подозрения. Чували ли сте името Фидел Кастел? V 
Гонсало
Някой може ли да ми обясни какво става тук? 

Сантос
В общи линии, група въоражени мъже се опита да изгори имение Страх и да убие Барбара и всички, които живеят там. За щастие, ние стигнахме навреме и ги спасихме. 

Гонсало
Кой ви предупреди за нападението?

Антонио
Марисела, Марисела ни каза. 

Гонсало
И Марисела ли е била? Добре ли е?

Сантос
Да, нищо й няма. 

Гонсало
Къде е? Искам да я видя. 

Сантос
Не, не, не. Няма да я видиш сега. Тя се грижи за майка си. Ще слезе по-късно. 

Антонио
Гонсало, случилото се снощи е много сериозно. Мисля, че трябва да започнем разследване за да разберем кой е виновен. 

Гонсало
Трябваше да ми кажеш по-рано, Антонио. Видя ли някого, когото можем да разпознаем?

Сантос
Не, но имам известна представа кой може да е бил. Има обаче само един човек, който знае цялата истина. Барбара, тя знае всичко...

Хуан Примито
Тук ще си в безопасност, Мелкиадес. Легни внимателно. 

Мелкиадес
Донеси ми вода и нещо за ядене. 

Хуан Примито
Да, Мелкиадес, ще ти донеса чиста вода, а съвсем на близо расте манго. 

Мелкиадес
Чакай! И не казвай на никого, че съм тук. 
Хуан Примито
На никого? На никого?

Мелкиадес
Кажи само на господарката. Тя е единствената, която може да знае, че съм тук.

Хуан Примито
Добре, Мелкиадес.

Мелкиадес
Кажи й да дойде веднага...щом може. 

Барбара
Какво правиш?

Марисела
Свалям ти обувките, за да можеш да си починеш по-добре. 

Барбара
Не, остави ми ги. Искам поне да умра с обувки на крака. v Шегувам се, любов моя, не се плаши. 

Марисела
Имаш много извратено чувство за хумор. Нещо се е случило, но не искаш да ми кажеш. 

Барбара
Не, няма нищо. Я да видя... С цялата тази работа с палежа не можах да го видя. Какъв голям пръстен имаш само... Личи си, че Гонсало иска да ти угоди. v Колко е голям и лъскав. Не знаех, че Гонсало има толкова много пари, за да ти прави такива подаръци. 

Марисела
Не ми харесва особено. Прекалено е лъскав. 

Барбара
Точно това ми харесва. Лъскав е и ще казва на всеки какво изпитва този мъж към теб. „Вижте ме, моят годеник е много богат и властен”. v Прекалено си скромна, миличка. Не си го наследила от мен. 

Марисела
Барбара, пак пребледня цялата. Добре ли си?

Барбара
Че кога не съм била бледа? Говориш глупости. v Знаеш ли какво бих искала? Чаша силно кафе и малко пилешки бульон... и никой да не ме безпокои. 

Марисела
Ще ти ги донеса и ще доведа доктор Ариас да те прегледа. 

Барбара
Затвори вратата. V Какво ми става? Нищо ми няма, нищо ми няма. Изморена съм, това е. 

Хуан Примито
Господарке. 

Барбара
Това ще да е. v
Хуан Примито
Господарке, Хуан Примито е, господарке. Добре ли сте?
Барбара
Да, да, Хуан Примито, а ти?

Хуан Примито
Да, господарке, аз съм добре. Жив съм и се радвам да видя, че и вие сте жива. 

Барбара
(звук)

Хуан Примито
Господарке, Мелкиадес каза, че е в Ла Чусмита и ...и е ранен много тежко. Той говори много бавно, господарке. Каза да отидете да го видите веднага щом можете. v
Барбара
(звук)

Хуан Примито
Господакре, какво има, господарке? v
Барбара
Нищо, няма нищо , Хуан Примито. Всичко е наред. Хайде, Хуан Примито, помогни ми да се измъкна от тук, Хуан Примито. 
Хуан Примито
Добре, господарке, идвам. 

Сесилия
Добро утро. Боже мили, вярно ли е това, което ми каза Кармелито? Опитали са се да изгорят Стах? 

Антонио
Ела тук за...ела, Сесилия. Не са се опитали да изгорят Страх, а го направиха. За щастие стигнахме навреме. 

Марисела
Докторе, радвам се, че сте тук. Имаме една ранена жена,  както и Еустакия, а Барбара казва, че й няма нищо, но вие трябва да я прегледате. 

Гонсало
Марисела, защо не дойде да ми кажеш?

Марисела
Гонсало, после ще говорим. Искам доктора да дойде с мен горе. Здравей, лельо. Елате. 

Сесилия
Е, изглежда Марисела е по-енергична от всякога. Отивам в кухнята да видя с какво мога да помогна. Любов моя, добре ли си?

Сантос
Да.

Сесилия
Сигурен си?

Гонсало
Сесилия, любимата ми леля. Защо не ме поздравяваш?

Сесилия
Гонсало Зулоага, как си?

Гонсало
Добре. 

Сесилия
Хубаво. 

Перналете
Е, вече ти казах, Лусардо. Ако Барбара не докладва за това, нищо не мога да направя. 

Мухикита
Сантос, откъде ти хрумна, че този, който е подпалил имениет Страх е онзи...онзи мъж Фидел, Фидел Кастел?
Гонсало
Отново, Сантос. Обвиняваш Фидел Кастел без доказателства. V 
Марисела
Каза, че й няма нищо, но снощи преживя нещо ужасно. Бар....Барбара я няма. V Еустакия, мила, Барбара идвала ли е тук? 

Еустакия
Не, не съм я виждала откакто ме доведохте тук. Сигурно си почива или е до тоалетна. 

Марисела
Вече проверих....но не се тревожи. Ще я намеря. 

Д-р Ариас
Аз ще прегледам Еустакия през това време. Марисела, кажи ми когато се появи, става ли?

Марисела
Разбира се. 

Еустакия
Къде ли може да отишла е Барбарита?

Д-р Ариас
Дай си ръката. 

Гонсало
Защо си толкова сигурен, че Фидел Кастел е извършил това покушение?

Сантос
Сигурен съм, защото Мелкиадес беше в Сан Фернандо. Намери Марисела, беше ранен. Казал й е, че е видял един брониран камион да тръгва от имението на този човек и после го видяхме тук. 

Гонсало
Моля те, това са само предположения. Не можеш да съставиш доклад въз основа на догадки, Сантос. 

Сантос
Когато стигнахме, видяхме пожара, както и стрелбата по Барбара. Не само аз ги видях –капитанът беше с нас, а също така и Антонио, Хеновева, Марисела и Пахароте. Една жена е ранена, а три други без малко да загинат снощи. Какво повече ти трябва да знаеш?
Гонсало
Искам да знам дали някой е видял Фидел Кастел в нощта на нападението. Някой видял ли го е?

к. Делгадо
Не, господине. Беше много тъмно и не можахме да видим убийците. 

Гонсало
Драги ми приятелю, не разполагаш с нищо. 

Сантос
Учудва ме ентусиазмът, с който защитаваш новия си приятел. 

Гонсало
Не, не, той поне не ми е приятел като онези, които се наричат такива, но не се държат така. Напоследък все повече внимавам с тази дума. Вече не съм същия наивник от преди. Сега съм много предпазлив по този въпрос. 

Сантос
Така значи....Гонсало, не ти е много чиста работата, защото вече загуби старите си приятели и те снимат с престъпници. 

Антонио
Добре, стига, стига глупости. Не можете ли да загърбите личната си вражда и да се държите като такива каквито сте – големи хора, които могат да мислят трезво?

Марисела
Някой да е виждал Барбара?

Гонсало
Марисела, Марисела, ще ме изслушаш ли за една секунда? Мен, годеникът ти, моля те? Между другото, господа, искам да ви представя на годеницата си. Аз и тя вече сме сгодени. Виж й пръстена. 

Марисела
Не се вдетинявай, Гонсало. Не виждаш ли, че съм заета. Някой да е виждал Барбара? Не, вие нищо не можете да забележите. Вие двамата само се карате, глупаци такива! V 
Сесилия
Само драскотина е. 

Леонсия
(звук) Не, не, не, много ме боли. Ужасно е. Ръката ми ще гангреняса. Ще трябва да ми я отрежат после. 

Сесилия
Не, не, госпожо, няма нищо. Само драскотина е. Успокойте се. 

Марисела
Тези мъже са невъзможни. Слушай, докторът е горе. Отиди при него, за да може да ти прегледа раната, чу ли?

Леонсия
(звук)Не, не,не, това е ужасно. Ръката ми ще гангреняса. Божичко! Не можеш ли да кажеш на доктора да слезе да ме прегледа? Това е ужасно, не мога да се движа. 

Сесилия
Какво? Видях те сутринта, тичаше като младо зайче. Така че ако искаш да те прегледа, върви.v Хайде. 

Леонсия
Това е прекалено. Вие богатите нямате никакво уважение към чувствата на бедните.
Марисела
Лельо, беше ужасно. Какъв ужас...а след това и стрелбата. За момент си помислих, че ще убият Барбара. Няма ли да се свърши с това насилие някой ден?

Сесилия
Докато Барбара е жива, едва ли. Има хора, които имат трагична участ. Тя е от тези хора. 

Марисела
Изгубих Барбара. 

Сесилия
Как така си я изгубила?

Марисела
Досега я търсих, за да може доктор Ариас да я прегледа. Не се чувстваше добре, а е избягала от стаята си. Виждала ли си я?

Сесилия
Не, не съм я виждала откакто дойдох тук. V 
Барбара
Чакай, чакай. Нека си почина малко, Хуан Примито.

Хуан Примито
Седнете тук, господарке. Господарке, господарке, не изглеждате добре. Нещо не е наред с коремчето ви, господарке. Вижте какво ви е лицето, господарке. 
Барбара
Не, нищо ми няма на коремчето. Добре съм, добре съм. Нищо лошо няма да се случи. (звук)

Хуан Примито
Господарке, да отида ли да кажа на господин Сантос да дойде да ви пренесе?

Барбара
Не, не. Той е последният, който може да научи.Не бива да знае. Не ме боли, чуваш ли, Хуан Примито. Не ме боли... 

Тигър
Много е изгоряло тук. 

Леон
Тигре, гореше и се стреляше. 

Дженаро
Тигре, защо не ни каза, че е толкова сериозно?

Мъж 5
Не се прави така със семейството си, братовчеде Леон. 

Мъж 6
Не сме дошли тук, за да умираме. 

Леон
Къде ли може да са господарката и Мелкиадес, Тигре?

Тигър
По-важното е какво е станало със сестра ни Селесте. 

Дженаро
Селесте е тук?

Тигър
Беше...но сега няма никой. Леон, мислиш ли, че нещо може да се е случило с майка ни?

Факундо
Докторът е тук и преглежда ранените. 

Сапо
Не ме интересуват ранените. Провалихме се, не разбираш ли? Не можахме да направим нищо на онази вещица. 

Факундо
Тя е само една жена, която не може да ви застраши. 

Сапо
Не ме разбираш, нали? Барбара Гуимаран не е обикновена жена, тя е чудовище. Тя уби четирима мои приятели по ужасяващи начини. Накара ги да страдат до последната секунда. Сега е по петите ми, иска да убие и мен. 

Мелкиадес
Пазете се, господарке. V 
к. Делгадо
Когато слязохме, чухме стрелба. Затичахме се и видяхме да се издига дим и пламъци от стаите. Две жени излязоха, майка и дъщеря. Казаха ни, че госпожа Гуимаран е вътре с някаква възрастна жена. 
Сантос
Гонсало, стига толкова. Това е губене на време. Вече чу версията на Антонио, както и моята. Всички съвпадат. 
Гонсало
Разбира се, че съвпадат, Никой не е видял предполагаемите извършители. Така че ще ме прощаваш, но се налага да говоря с Барбара. Знам, че сега си почива, но тя е единствената, която знае кой се е опитал да я убие. 

Марисела
Не можеш да попиташ Барбара нищо, защото я няма тук. Изчезнала е. 

Хуан Примито 
Мелкиадес, помощ, Мелкиадес, Мелкиадес! Господарката е. Мелкиадес, тя не е добре. 
Мелкиадес
Господарке, господарке, какво ви се е случило?
Барбара
Губя го, Мелкиадес. Ще изгубя бебето. V Не!

КРАЙ

